OpenLLM-France/wikimedia huggingface dataset:
# Asier Agirre

Asier Agirre Irisarri, pilota arloan Agirre deituraz ezaguna (Iruñea, Nafarroa Garaia, 1995eko ekainaren 11), esku huskako pilotari profesionala da. Aurrelari aritzen da, Baiko Pilota enpresarekin. 2015eko ekainaren 13an debutatu zuen, Iruñeko Labrit pilotalekuan. Joko erasokorra egiten du, erraz jotzen du errematera; eta, indar handikoa izaki, defentsan oso ondo moldatzen da. Debutatu ondorengo bi urteetan partida gutxi jokatu ahal izan zuen, hiru lesio izan baitzituen ia bata bestearen atzetik. 2017ko udatik aurrera, ordea, jarraipena izan du jokoan, eta 2017ko azaroaren 12an profesionaletako bere lehen titulua eskuratu zuen: Bigarren Mailako Lau eta Erdiko Txapelketa. 2018ko martxoaren 31n, Diego Iturriaga atzelaria lagun, Bigarren Mailako Binakako Txapelketa irabazi zuen.
2018an Esku Huskako Bigarren Mailako Buruz-buruko Txapelketari agur esan behar zion, lehen partida jokatu gabe, une txarrean izandako bakterio-infekzio baten kausaz.

## Kirol lorpenak
### Profesionaletan

* 2024an, bigarren mailako buruz buruko txapeldunordea.
* 2024an, bigarren mailako binakako txapelduna, Martxel Iztueta atzelaria lagun.
* 2020an, bigarren mailako binakako txapelduna, Iosu Eskiroz atzelaria lagun.
* 2018an, bigarren mailako binakako txapelduna, Diego Iturriaga atzelaria lagun.
* 2017an, bigarren mailako lau eta erdiko txapelduna.
* 2016an, bigarren mailako binakako txapeldunordea, Mikel Larunbe atzelaria lagun.

### Amateurretan

* 2015ean, Migel Soroa binakako torneoko txapelduna.
* 2014an:
** 22 urtez azpiko Espainiako buruz buruko txapelduna.
** 2014an, Zaldibarko Olazar binakako torneoko txapelduna.

## Erreferentziak

* ↑ Baiko enpresako fitxa.
* ↑ «Asier Agirre: “Estoy más nervioso que antes de uno de mis exámenes de magisterio"», Asegarce.com, 2015-06-10.
* ↑ Jon ESKUDERO: «Asier Agirre, Asegarceko pilotaria: "Arriskatzeko aukera dudan oro, ez dut bitan pentsatzen"», Berria, 2015-06-12.
* ↑ (Gaztelaniaz) G. Vico, Igor. (2017-11-12). «Premio a la Agonía» Deia (Noiz kontsultatua: 2017-11-19).
* ↑ (Gaztelaniaz) Victoria de Lecea, Jokin. (2018-04-01). «El camino del esfuerzo» Deia (Noiz kontsultatua: 2018-04-07).

## Kanpo loturak

* Baiko enpresaren webguneko fitxa.
* Datuak: Q20492304
# Apiacá

Apiacá Brasilgo udalerri bat da, Espírito Santo estatuan kokatua. 7.512 biztanle ditu 193,988 km²ko eremuan.

## Ikus, gainera

* Espírito Santo

## Kanpo estekak

* Datuak: Q2021210
* Multimedia: Apiacá / Q2021210
# Aphysoneura

Aphysoneura Nymphalidae familiako tximeleta genero bat da. Bere espezie tipoa Aphysoneura pigmentaria da.

## Espezieak

| Espeziea | Egoera |
| Aphysoneura keniae | daturik gabe |
| Aphysoneura latilimba | daturik gabe |
| Aphysoneura obnubila | daturik gabe |
| Aphysoneura occidentalis | daturik gabe |
| Aphysoneura pigmentaria | daturik gabe |
| Aphysoneura pringlei | daturik gabe |
| Aphysoneura scapulifascia | daturik gabe |

## Kanpo estekak

* Datuak: Q4779768
* Multimedia: Aphysoneura / Q4779768
* Espezieak: Aphysoneura
# Apiaceae

Apiaceae edo apiazeoak (lehen Umbelliferae, deskriptiboak izaterakoan, ginbaildunak) landare loredunen familia bat da. Apiaceae izena Apium generoaren izenetik eratorria da.
Apiazeoak landare kosmopolitak dira, baina gehienbat eskualde epeletan eta azpitropikaletan egoten dira presente.
Euren ezaugarri nagusia, zalantzarik gabe, infloreszentziak dira, lore euritakoa bezala jokatzen dutenak.
Familiak nekazaritza landare asko du, adibidez apioa, azenarioa, anisa eta abar.

## Generoak

| Aciphylla Actinotus Aegopodium Aethusa Aletes Ammi Ammoselinum Anethum Angelica Anthriscus Apiastrum Apium Arracacia Astrantia Athamantha Azorella Berula Bifora Bolax Bowlesia Bunium Bupleurum Carum Caucalis Centella Chaerophyllum Ciclospermum Cnidium Coelopleurum Conioselinum Conium Conopodium Coriandrum Crithmum Cryptotaenia Cuminum Cyclospermum Cymopterus Cynosciadium Daucosma Daucus - Azenarioa Dorema Erigenia Eryngium Eurytaenia Falcaria Ferula Foeniculum Glehnia Harbouria Heracleum Hydrocotyle (Gaur egun Araliaceae) Laser Laserpitium Levisticum | Ligusticum Lilaeopsis Limnosciadium Lomatium Meum Monizia Musineon Myrrhis Neoparrya Oenanthe Oreomyrrhis Oreonana Oreoxis Orogenia Osmorhiza Oxypolis Pastinaca - Txiribia Perideridia Petroselinum Peucedanum Pimpinella Pleurospermum Podistera Polytaenia Prangos Pseudocymopterus Pteryxia Ptilimnium Sanicula Scandix Selinum Seseli Shoshonea Silaum Sison Sium Smyrnium Spermolepis Sphenosciadium Sympholoma Synelcosciadium Taenidia Tauschia Thapsia Thaspium Tilingia Tordylium Torilis Trachymene (Gaur egun Araliaceae) Trachyspermum Trepocarpus Trinia Turgenia Yabea Zizia |

## Erreferentziak

* ↑ «Euskaltzaindiaren Hiztegia» www.euskaltzaindia.eus (Noiz kontsultatua: 2021-03-07).

## Kanpo-estekak

* (Ingelesez)UVSC Herbarium - Apiaceae
* (Ingelesez)Umbellifer Resource Centre
* Datuak: Q145794
* Multimedia: Apiaceae / Q145794
* Espezieak: Apiaceae
# Apia

Apia Samoako hiriburua da. Upolu uharteko iparraldeko kostan dago kokatua. Samoako hiri eta porturik handiena da. 2006. urtean 37.708 biztanle zituen.

## Klima

Datu klimatikoak (Apia) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 30 | 29 | 30 | 30 | 29 | 29 | 29 | 28 | 28 | 29 | 30 | 29 | 29 |
| Batez besteko tenperatura minimoa (°C) | 23 | 24 | 23 | 23 | 23 | 23 | 23 | 23 | 23 | 23 | 23 | 23 | 23 |
| Pilatutako prezipitazioa (mm) | 450 | 380 | 350 | 250 | 160 | 120 | 80 | 80 | 130 | 170 | 260 | 370 | 2850 |
| Prezipitazio egunak (≥ 0.1 mm) | 19 | 18 | 17 | 15 | 13 | 11 | 8 | 9 | 12 | 14 | 16 | 17 | 173 |
| Iturria: ||||||||||||||

## Erreferentziak

* ↑ http://www.weatherbase.com/weather/weather.php3?s=26719&refer=&units=metric Weatherbase

## Kanpo estekak

* Datuak: Q36260
* Multimedia: Apia / Q36260
# Applecross

Applecross, Eskoziako gaeleraz: A' Chomraich, Eskoziako herri bat da, Highland eskualdeko Ross eta Cromarty barrutian.

## Kanpo estekak

* Datuak: Q621538
* Multimedia: Applecross / Q621538
# Appledore (Torridge)

Appledore, Ingalaterrako hego-mendebaldean dagoen udalerri bat da, Devon konderrian.
2011n 2.814 biztanle zituen.
* Datuak: Q1229094
* Multimedia: Appledore, Torridge / Q1229094
# Appleby (Texas)

Appleby Texasko hiri bat da. Nacogdoches konderrian kokatua dago. 2010ean 474 biztanle zituen, 5,58 kilometro koadrotan banatuta.

## Ikus, gainera

* Nacogdoches konderria

## Kanpo estekak

* Datuak: Q980124
* Multimedia: Appleby, Texas / Q980124
# Appleby-in-Westmorland

Appleby-in-Westmorland, Ingalaterrako ipar-mendebaldeko dagoen udalerri bat da, Cumbria konderrian.
2011n 3.048 biztanle zituen.
* Datuak: Q621540
* Multimedia: Appleby-in-Westmorland / Q621540
# Applegarthtown

Applegarthtown, Eskoziako udalerri bat da, Dumfries eta Galloway eremu administratiboan.

## Kanpo estekak

* Datuak: Q4781340
* Multimedia: Applegarthtown / Q4781340
# Applegate (Michigan)

Applegate Michigango herri bat da. Sanilac konderrian kokatua dago. 2010ean 248 biztanle zituen, 2,60 kilometro koadrotan banatuta.

## Ikus, gainera

* Sanilac konderria

## Kanpo estekak

* Datuak: Q1946214
# Appleshaw

Appleshaw, Ingalaterrako hegoaldean dagoen herri bat da, Hampshire konderrian.
2011n 503 biztanle zituen.
# Appleberri.com

Appleberri euskarazko Apple informatika enpresaren berriak jorratzen dituen blog komunitario ez-ofiziala da.
2006ko martxoan sortu zen Antton Peña aramaioarraren ekimenez. Blog pertsonal izatetik blog komunitario izatera pasa zen 2007ko urrian. Bost MacErok kudatzen dute Appleberri. Guztiak euskaldunak eta gazteak.

## Kanpo estekak

* "Appleberri" bloga
* "Appleberri" zalantza gunea
* "Appleberri" blogeko argazki galeria
* "Appleberri" Twitter erabiltzailea
* Datuak: Q12253744
# Apples

Apples Suitzako udalerria da. Vaud kantonamenduan dago, Morges barrutia barrutian. 2014an 1,468 biztanle zituen 12,89 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q43202
* Multimedia: Apples VD / Q43202
# Appleton (Maine)

Appleton Ameriketako Estatu Batuetako inkorporatutako herri bat da. Knox konderrian dago, Maine estatuan. 1.411 biztanle ditu, 33,43 kilometro koadroko azaleran banatuta.

## Ikus, gainera

* Knox konderrian

## Kanpo estekak

* Datuak: Q2747142
* Multimedia: Appleton, Maine / Q2747142
# Arroka plutoniko

Arroka plutonikoak geologian, magma masa eta sakonera handian eta motel hoztu denean eratu diren arroka igneoei esaten zaie. Euren aztarnategiei plutoi esaten zaie.

## Ezaugarriak

Euren eraketan zehar, hoztea oso motela da, kristal handien eta mineral puruen hazkuntza ahalbidetuz eta, emaitza bezala, testura heterogeneo, bikortsua emanez..
Kopuruari dagokionez, arroka plutonikoak dira garrantzitsuenak. Lurraren konposaketan berebiziko nagusitasuna dute, mantua erabat arroka monta hontaz osatuta dagoelarik. Gainontzeko arrokek, gainazaleko lurrazalean estalki bat baino ez dute sortzen.
Arroka plutonikoak, edo, orohar, magmatikoak edo igneoak, lehenengo sorturiko arrokak dira. Hauen materialetatik, gainontzekoak garatzen dira. Arrokazko planeten masa osatzen dute (Lurra, Merkurio, Artizarra, Marte...): planetak, euren akrezioan zehar osatuta dauden material silikatatuen fusioaren ondoren, haien hozte eta kristalizazioaren bidez eratutakoa. Jatorri eta mekanismo beraren ondorioz, planeta erraldoien erdigunean ere badaude, baita hauen satelite askotan eta solidoak diren asteroide handienetan ere.

## Adibideak

* Granitoa: Arroka felsikoa da eta kuartzo, feldespato eta mikaz osaturik dago. Lurrazal kontinentaleko arroka ugariena da.
* Peridotita: Arroka ultramafikoa da. Lurrazalean nahiko urria da baina Mantuaren osagai nagusia da.
* Gabroa
* Sienita
* Diorita
* Granitoa.
* Peridotita.
* Gabroa.
* Sienita.
* Diorita.

## Ikus, gainera

* Arroka igneoa
* Arroka bolkanikoa

## Kanpo estekak

* Datuak: Q4054760
# Arroka sedimentario detritiko

Arroka sedimentario detritikoak edo Arroka klastikoak aurrez izan ziren arroken klastoz osaturiko arroka sedimentarioak dira. Klastoa meteorizazioa bidez higaturiko detritu geologiko baten zatia da.

## Sorrera

Graba, harea edo limoak arro sedimentariotan pilatzen dira eta diagenesi prozesuak arroka sedimentario bihurtzen ditu. Hasiera batean pikorrak trinkotu egiten dira, bere arteko hutsuteak txikitzen direlarik, eta ondoren hutsune horietan mineralak sartzen dira eta pikorren arteko zementazioa eragiten dute, harriari osotasuna emanez.

## Arroka detritiko motak

Klastoen tamainaren araberako sailkapena egiten da.
* Psefitak: pikor handiz osaturiko arrokak dira. Konglomeratuek pikor biribiltsuak izaten dituzte eta Bretxen pikorrak aldiz angulotsuak izaten dira. Ibaiertetan edo elurjauzietan sor daitezke esate baterako.
* Psamitak: harearen tamainako pikor ertainak dituzten arrokak dira. Hareharriak eta graubakak dira. Normalean kuartzozko pikorrak izaten dituzte baina beren konposizio kimikoaren araberako sailkapen zehatzak egiten dira.
* Pelitak: limo edo buztinaren tamainako pikor oso finez osaturiko arrokak dira. Arro sedimentario urtarretan edo loessetan sortzen dira. Lutitak dira adibide garbia.

## Erabilerak

Arroka detritiko batzuek erabilera industriala badute. Lutitak esate baterako keramikagintzan erabiltzen dira.

## Iruditegiak

* Konglomeratua.
* Bretxa.
* Hareharria.
* Graubaka.
* Lutita.

## Ikus, gainera

* Arroka sedimentarioa

## Kanpo estekak

* Datuak: Q612133
* Multimedia: Clastic rocks / Q612133
# Arroka plaza (Donostia)

Arroka plaza :
| Donostia, Amara ||
| Herrialdea Lurraldea | Euskal Herria Gipuzkoa |
| Arroka plaza Arroka plaza Arroka plaza ||
| Koordenatuak: | 43°18′51.19″N 1°58′59.48″W﻿ / ﻿43.3142194°N 1.9831889°W﻿ / 43.3142194; -1.9831889 |
Arroka plaza Donostiako Amara auzoko plaza bat da. Arroka kalea eta Amara kalea lotzen dituen zabalgune berri batean eraikitako plaza bat da, 2010eko hamarkadan San Bartolome muinoaren hegoaldean eratua.
Arroka kaleak bezala, inguru horretan zegoen Arroka baserriaren izena du plaza honek.

## Iruditegia

* Arroka plazaren lurretan zegoen eraikin bateko sute bat itzaltzen (1966)
* Arroka Plazako Eroskira sartzeko ilara, COVID-19 pandemiaren egunetan (2020).

## Kanpo estekak

* Datuak: Q65216620
# Arroka kaleko pilotalekua

Arroka kaleko pilotalekua Donostiako Arroka kalean kokatutako pilotalekua izan zen. 2017an eraitsi egin zen, auzoak izandako zaharberritze prozesuaren barnean, ika-mika eta guzti.

## Iruditegia

* Arroka kaleko pilotalekua
* Pilotalekuaren ezker paretaren atzealdea
* Pilotalekuaren ezker paretaren atzealdeko irudia

## Erreferentziak

* ↑ «Arrokako frontoia eraitsi du udalak» Irutxuloko Hitza 2017-08-06 (Noiz kontsultatua: 2019-02-12).

## Kanpo estekak

* Datuak: Q65216615
# Arroka kalea (Donostia)

Arroka kalea :
| Donostia, Amara ||
| Herrialdea Lurraldea | Euskal Herria Gipuzkoa |
| Arroka kalea Arroka kalea Arroka kalea ||
| Koordenatuak: | 43°18′51.19″N 1°58′59.48″W﻿ / ﻿43.3142194°N 1.9831889°W﻿ / 43.3142194; -1.9831889 |
Arroka kalea Donostiako Amara auzoko kale txiki bat da, Easo plaza eta Amara kalea lotzen dituena.
1947 urtean hartu zuen egungo izendapena, bertan zegoen Arroka baserriari erreferentzia eginez. Aintzina, zamari eta gurdietarako kalea zen. Txikia eta estua izan arren, hainbat tailer eta lantegik han zuten egoitza, hala nola 1898 urtean zabalduriko hiltegia, Calzados Tello enpresa ezaguna eta gatza, harlauza eta lixiba lantegiak. Bertan zegoen Arroka kaleko pilotaleku txikia, inguruko herritarrek jolastoki eta bilgune gisa erabitzen zuten gune garrantzitsua.
2010eko hamarkadan, kalea San Bartolome muinoa izeneko operazio urbanistiko zabalaren barruan egon zen, eta horren ondorioz, kalea birmoldatu eta bertako eraikin batzuk eraitsi ziren, pilotalekua barne.

## Iruditegia

* Arroka kalea, Arroka plazako urbanizazioa hasi berritan
* Arroka kaleko pilotalekua, gaur egun eraitsia
* Pilotaleku zaharreko ezker paretaren atzealdea

## Bibliografia

* (Gaztelaniaz) Sada, Javier: En terrenos de Arroka, El Diario Vasco egunkaria, 2008-04-27.

## Kanpo estekak

* Datuak: Q16516293
# Athing Mu

Athing Mu (Trenton, New Jersey, 2002ko ekainaren 8a) estatubatuar lasterkaria da. 2020ko Udako Olinpiar Jokoetan lehiatu zen eta urrezko bi domina lortu zituen, 800 metroko lasterketan eta 4x400 metro errelebotan.

## Kirol ibilbidea

Jatorri sudandarreko familia batean jaio zen. 2019ko otsailaren 24an Estatu Batuetako 600 metrotako errekorra hautsi zuen 16 urte baino ez zituela, 1:23.57 denbora eginez, eta Olga Kotlyarovaren munduko errekorretik oso gertu gelditu zen, 1:23.44. Urte berean Pan Amerikar Jokoetako 20 urtez azpiko 800 metrotako lasterketa irabazi zuen.
Tokioko Olinpiar Jokoetan 800 metrotako lasterketa nagusitasun handiz irabazi zuen, distantzia horretako Estatu Batuetako errekorra hautsiz. Estatubatuarren 800 metrotako azken garaipen olinpikoa 53 urte lehenago gertatu zen, 1968an. Egun batzuk beranduago 4x400 metroko errelebo lasterketa irabazi zuen. Athing Mu izan zen azken erreleboa eman zuena.

## Nazioarteko emaitzak
### Txapelketak

Olinpiar Jokoak :
| Urtea | Lekua | Domina | Proba | Marka |
| 2020 | Tokio ( Japonia) | 01 ! | 800 metro | 1:55.21 |
| 2020 | Tokio ( Japonia) | 01 ! | 4x400 metro | 3:16.85 |
| Munduko txapelketak |||||
| Urtea | Lekua | Domina | Proba | Marka |
| 2022 | Eugene ( AEB) | 01 ! | 800 metro | 1:56.30 |
| 2023 | Budapest ( Hungaria) | 03 ! | 800 metro | 1:56.61 |
| Pan Amerikar Jokoak (20 urtez azpitik) |||||
| Urtea | Lekua | Domina | Proba | Marka |
| 2019 | San José ( Costa Rica) | 01 ! | 800 metro | 2:05.50 |
| Gazteen Olinpiar Jokoak |||||
| Urtea | Lekua | Domina | Proba | Marka |
| 2018 | Buenos Aires ( Argentina) | 02 ! | 800 metro | 2:08.01 2:05.23 |

### Markak

* 400 metro - 49.57 (2021)
* 800 metro - 1:55.21 (Tokio, 2021)

## Erreferentziak

* ↑ «Athing MU | Profile | World Athletics» www.worldathletics.org (Noiz kontsultatua: 2021-08-20).
* ↑ «A Star Is Born: 16-Year-Old Athing Mu Breaks American Record, Just Misses WR to Win 600 at 2019 USA Indoors in 1:23.57» LetsRun.com 2019-02-24 (Noiz kontsultatua: 2021-08-20).
* ↑ Txantiloi:Es-US «Athing Mu pone fin a la larga espera estadounidense por el oro femenino de 800 metros» es-us.deportes.yahoo.com (Noiz kontsultatua: 2021-08-20).

## Kanpo estekak

* Datuak: Q61874466
* Multimedia: Athing Mu / Q61874466
# Athies-sous-Laon

Athies-sous-Laon Ain departamenduko Frantziako udalerria da, Rhône-Alpeak eskualdean.

## Ikus, gainera

* Aisne departamenduko udalerrien zerrenda

## Kanpo estekak

* Datuak: Q383977
* Multimedia: Athies-sous-Laon / Q383977
# Athie (Côte-d'Or)

Athie Frantziako udalerria da, Côte-d'Or departamenduan dagoena, Borgoina-Franche-Comté eskualdean. 2013an 83 biztanle zituen.

## Demografia
### Biztanleria

2007an Athie udalerrian erroldatutako biztanleak 90 ziren. Familiak 36 ziren, horien artean 8 pertsona bakarrekoak ziren (8 bakarrik bizi ziren emakumeak eta 8 bakarrik bizi ziren emakumeak), 8 seme-alabarik gabeko familiak ziren eta 20 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 52 etxebizitza zeuden, 37 familiaren etxebizitza nagusia ziren, 10 bigarren erresidentzia ziren eta 5 hutsik zeuden. 51 etxeak ziren eta 1apartamentu bat zen. 37 etxebizitza nagusietatik 33 bere jabearen bizilekua ziren eta 4 alokairuan okupaturik zeuden; 3 etxek bi gela zituzten, 5 etxek hiru zituzten, 14 etxek lau zituzten eta 15 etxek bost zituzten. 29 etxek euren parking plaza propioa zuten azpian. 10 etxetan ibilgailu bat zegoen eta 21 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Athie udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 0 |
| 8 | 70-74 | 4 |
| 0 | 65-69 | 0 |
| 4 | 60-64 | 4 |
| 0 | 55-59 | 0 |
| 0 | 50-54 | 4 |
| 12 | 45-49 | 8 |
| 0 | 40-44 | 8 |
| 4 | 35-39 | 0 |
| 8 | 30-34 | 4 |
| 0 | 25-29 | 0 |
| 0 | 20-24 | 4 |
| 4 | 15-19 | 4 |
| 4 | 10-14 | 8 |
| 8 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 56 ziren, horien artean 39 aktiboak ziren eta 17 inaktiboak ziren. 39 pertsona aktiboetatik 37 lanean zeuden (20 gizon eta 17 emakume) eta 2 langabezian zeuden (2 emakume eta 2 emakume). 17 pertsona inaktiboetatik 10 erretiraturik zeuden, 2 ikasten zeuden eta 5 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 eraikuntza enpresa zen eta 2 zerbitzu enpresak ziren.
2009an norbanakoentzat zegoen zerbitzu bakarra igeltseroa zen.
2000. urtean Athie udalerrian 3 nekazaritza-ustiategi zeuden, 537 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q567894
* Multimedia: Athie (Côte-d'Or) / Q567894
# Aztarna aldizkaria

Aztarna Amurrion argitaratzen den etnografia eta zabalkunde kulturalerako aldizkaria da. Nerbioi ibarreko goiko eskualdeko gaiak lantzen eta argitaratzen ditu lau hilean behin. 1996. urtean argitaratzen hasi zen Felix Murga etnografoaren ekimenaren bidez.

## Erreferentziak

* ↑ «Aztarna» Aztarna (Amurrio: AZTARNA. Asociación Etnográfica de Amurrio = Amurrioko Etnografia Elkartea).
* ↑ (Gaztelaniaz) PECIÑA, MARTA. (2017-05-06). «Aztarna, apasionados del conocimiento» El Correo (Noiz kontsultatua: 2023-11-21).

## Kanpo estekak

* Aztarna elkartearen web-gunearen gordailua
* Datuak: Q123503012
# Aztarnari

Aztarnaria, epidemiologian, gaitz jakin bat duten pertsonak bilatu eta identifikatzeaz arduratzen den pertsona da. Aztarnarien helburua gaitz arriskutsuak dituzten pertsonak ahalik eta azkarren atzematea da, gaixotasunaren transmisioa eteteko.
Pandemia garaitan aztarnariak funtsezkoak dira, eurak arduratzen baitira pandemiaren hedapena moteltzeaz, gaitza izatearen susmagarri direnak ahalik eta azkarren osasun-agintarien eskuetan jarriz, beharrezko neurriak har ditzaten. Adibidez, COVID-19 pandemiaren garaian aztarnariak gaitzaren fokuetan egondako pertsonekin kontaktuan jartzen ziren, isolatuta egon zitezen gaixotasuna zuten edo ez jakiteko testa egiten zitzaien arte. Aztarnariek asko lagundu zuten aipatutako pandemia kontrolpean edukitzen eta agerraldi handiak ekiditen.

## Erreferentziak

* ↑ «aztarnari - Elhuyar hiztegiak» hiztegiak.elhuyar.eus (Noiz kontsultatua: 2020-08-08).
* Datuak: Q1128437
* Multimedia: Contact tracing / Q1128437
# Aztarna (argipena)

Aztarna hitzak, adiera arruntean, zerbaitek utzitako arrastoa adierazten du. Erabilera zenbait ditu:
* aztarna arkeologikoa, arkeologia balioa izan eta lurrean aurkitutako zerbaiten arrastoa (ikus arkeologia aztarnategia),
* aztarna ekologikoa,
* aztarna hidrikoa,
* karbono aztarna,
* aljebra linealean, aztarna, matrize bateko diagonaleko elementuen batura.
* biologian, aztarna edo bestigioa, jatorriko funtzioa galduta duen organo atrofiatua;
* fisikan, lurrun aztarna, aireontzi eta hegazkinek airean uzten duten lurrunezko arrastoa;
* Aztarna, etnografia eta historia Arabako elkartea eta berak argitaratzen duen aldizkaria.
* Aztarna, argitaletxea. 1995. urtetik euskal musikari, idazle eta artisten lanak euskarri desberdinetan.
* Aztarnak, 2021eko dokumentala.

## Ikus, gainera

* Arrastoa.
# Aztarna (aljebra)

Aljebra linealean, matrize karratu baten aztarna bere diagonal nagusiko elementuen batura da.
Hau da,
    $\operatorname {tr} (A)=a_{11}+a_{22}+\dots +a_{nn}$
non a$_{ij}$ i-garren errenkadan eta j-garren zutabean dagoen elementua den.

## Adibideak

    $A={\begin{pmatrix}3&0&1\\0&4&5\\0&1&2\end{pmatrix}}\Rightarrow {\mbox{tr}}(A)=3+4+2=9.\,\!$
    $B={\begin{pmatrix}3&0&1\\0&4&5\\0&1&-7\end{pmatrix}}\Rightarrow {\mbox{tr}}(B)=3+4+(-7)=0.\,\!$

## Propietateak

* Aztarna eragile lineal bat da:
    $\operatorname {tr} \left(A+B\right)=\operatorname {tr} \left(A\right)+\operatorname {tr} \left(B\right)$
    $\operatorname {tr} \left(rA\right)=r\left(\operatorname {tr} \left(A\right)\right)$
    $A\,$ eta $B\,$ matrize karratuak izanik, eta $r\,$ eskalar bat.
* Matrizea iraultzeak ez duenez eraginik sortzen diagonal nagusian,
    $\operatorname {tr} \left(A^{T}\right)=\operatorname {tr} \left(A\right)$
* $A\,$ $n\times m$ dimentsioko matrize bat bada eta $B\,$ $m\times n$ dimentsiokoa, orduan
    $\operatorname {tr} \left(AB\right)=\operatorname {tr} \left(BA\right)$
    Frogatzeko, aintzat hartu behar dugu $A\,$ eta $B\,$ matrizeen biderkadura honelakoa dela
    $[AB]_{ij}=\sum _{k=1}^{m}[A]_{ik}[B]_{kj}$
    hortaz, $AB\,$-ren aztarna honela adieraz dezakegu
    $\operatorname {tr} \left(AB\right)=\sum _{i=1}^{n}[AB]_{ii}=\sum _{i=1}^{n}\sum _{k=1}^{m}[A]_{ik}[B]_{ki}$
    eta batuketaren elkartze-propietatea kontuan hartuz gero
    $\operatorname {tr} \left(AB\right)=\sum _{k=1}^{m}\sum _{i=1}^{n}[A]_{ik}[B]_{ki}=\sum _{k=1}^{m}\sum _{i=1}^{n}[B]_{ki}[A]_{ik}=\sum _{k=1}^{m}[AB]_{kk}=\operatorname {tr} \left(BA\right)$
    Azpimarratu behar dugu $AB\,$ $n\times n$ dimentsioko matrize karratu bat dela, eta $BA\,$, aldiz, $m\times m$ dimentsioko matrize bat.

## Kanpo estekak

* Datuak: Q321102